Kareeberg Munisipaliteit

37/2015 TENDERS: VOORSIENING VAN VOORAF-BETAALDE WATERMETERS EN GEPAARDGAANDE REKENAAR-PROGRAM.

Skriftelike tenders word hiermee ingewag v.o.s. Carnarvon vir die voorsiening van 150 voorafbetaalde watermeters. Geliewe daarop te let dat die meters met alle ter saaklike benodighede voorsien moet word. Tenders word ook ingewag vir die nodige sagteware en toebehore vir die verkooppunt.

Volledige besonderhede van die produk wat aangebied word, moet verstrek word.Meer besonderhede is beskikbaar by mnr. B. Rossouw, telefoon nommer 053-3823012, gedurende kantoor ure.

**‘n Geldige oorspronklike SARS klaringsertifikaat moet aangeheg word. Tenders sal verwerp word indien die voorgeskrewe verklaring van belange vorm (MBD 4) nie aangeheg is nie. Geliewe daarop te let dat evaluering op die 80/20 puntestelsel sal geskied, en derhalwe moet die vorm SBD 6.1 ook ingedien word vir beoordeling op die 20- puntstelsel. Die ingevulde vorm MBD 8 en MBD 9 moet ook aangeheg wees met bewyse dat geen gelde aan ‘n munisipaliteit verskuldig is nie, ten opsigte van dienste en belasting. In die geval van ‘n maatskappy moet die direkteure se rekeninge aangeheg wees.**

Verseëlde tenders gemerk **“TENDERS: WATERMETERS”** moet die ondergetekende voor of op Vrydag, 5 Junie 2015 om 12:00 bereik, waarna dit in die openbaar oopgemaak sal word. Tenderaars moet die geldigheidsduur van die tenders aandui.

Die Munisipaliteit verbind hom nie om die laagste of enige tender te aanvaar nie, en behou die reg voor om enige tender as geheel of gedeeltelik te aanvaar.

MNR. W. DE BRUIN

### MUNISIPALE BESTUURDER

Posbus 10

CARNARVON

8925

Tel. 053 – 3823 012

15 Mei 2015

L8.2.1

Die Noordwester 15 Mei 2015